**Luminiţa, dragostea mea**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ne-am cunoscut în ani fugari,

Când te primeam în prag, râzând

Şi te-am crezut pe drept cuvânt

În cale-mi c-o să reapari.

Şi de atunci te-am tot visat

În clipe dulci de armonie,

Ştiind că sigur o să fie,

Cu tine, totul minunat.

N-aş fi crezut să treacă anii

Atât de-amarnic peste noi,

Fără să-i împărţim la doi

Şi să îmi pară-atât de stranii.

Eu n-o să-mi mai revin de fel

A mea iubire, Luminiţa,

Căci tu mi-ai pronunţat sentinţa,

Chiar la un capăt de tunel...